آمریکانین اؤزللیکله دوغو ساحللری ایله قوزئی دوغو بؤلگه‌سین‌ده تأثیرینی گؤستر‌ن آشیری سویوق هاوا سببی ایله ۱۶ نفر حیاتینی ایتیردی.
آمریکا اولوسال هاوا دایره‌سین‌دن وئریلن معلوماتا گؤره، اولکه‌ده سون ایللرین ان سویوق قیشلاریندان بیری یاشانیر.
آمریکا مئدیاسین‌دا یئر آلان خبرلرده، بو آنا قدر ان آز ۱۶ نفرین آشیری سویوق هاوا دالغاسی ایله باغلانتی‌لی اولاراق حیاتینی ایتیردیی قید ائدیلدی.
اؤلکه‌نین قوزئی دوغوسوندا اولان مین ایالتین‌دن، گونئی دوغو ایستیقامتین‌ده‌کی فلوریدایا قدر دوغو ساحلین‌ده‌کی بعضی ایالتلرده فؤوق‌ا‌لعاده حال اعلان ائدیلمه‌سینه سبب اولان آشیری سویوق هاوا سببی ایله فلوریدانین بعضی شهرلرینه ایللر سونرا ایلک دفعه قار یاغدیغی بیلدیریلدی.
ایالتین تالاهاسی شهرینه ۱۹۸۹دان بو یانا ایلک دفعه قار یاغارکن، بؤلگه‌ده اوزون ایللر سونرا قار گؤره‌ن آمریکالیلارین چاشقین‌لیقلاری سوسیال مئدیادا ان چوخ پایلاشیلان ویدئولار آراسین‌دا یئر آلدی.
آمریکا ایله کانادا سرحدین‌ده اولان مشهور نیاگارا چاغلایانلارینین بعضی بؤلوم‌لرینین ده دونماسینا سبب اولان آشیری سویوق هاوا دالغاسینین بیر هفته داها تأثیرینی داوام ائتدیرجیی بیلدیریلدی.
